cyanic-selkie/wikianc huggingface dataset:
Ειδικό ερασιτεχνικό πρωτάθλημα ποδοσφαίρου 1969
Διοργάνωση
Όμως, το καλοκαίρι του 1969 αποφασίστηκε η διεύρυνση της Β΄ Εθνικής με τη δημιουργία και τρίτου ομίλου. Έτσι για να συμπληρωθεί ο αριθμός των 18 ομάδων, στις 4 που ανέβηκαν μέσω του ειδικού ερασιτεχνικού πρωταθλήματος προστέθηκαν άλλες 14, χωρίς να τηρηθεί η σειρά τερματισμού, οπότε έπρεπε να ανεβούν όλες οι ομάδες της τελικής φάσης. Από αυτές μόνον τρεις προέρχονταν από τις επιλαχούσες του νοτίου ομίλου. Άλλες τρεις ομάδες προέρχονταν από αυτές που είχαν συμμετάσχει στην τελική φάση, ενώ οι υπόλοιπες οκτώ επιλέχτηκαν με γεωγραφικά ή άλλα εξωαγωνιστικά κριτήρια. Έτσι ευνοήθηκαν σύλλογοι που δεν είχαν προκριθεί στην τελική φάση. Κάποιοι δεν είχαν παίξει ούτε στην προκριματική φάση, αφού δεν είχαν κατακτήσει τον τοπικό τίτλο. Ενώ σε κάποιους συλλόγους δόθηκε προαγωγή ως επιβράβευση για την συγχώνευσή τους, έπειτα από τη σχετική προτροπή του χουντικού καθεστώτος.
Βόρειος όμιλος
1Αγώνας κατάταξης για τη 2η θέση: Χαλκίδα, 22/6/1969: Γ.Σ. Καλλιθέα - Α.Ο. Κορωπί: 1-0 (95΄ Μαξούρης, καν. αγ. 0-0). Τελικά, ανέβηκε και το Κορωπί λόγω της αύξησης του αριθμού των συλλόγων στη Β΄ Εθνική.
2 Ο Π.Γ.Σ. Μυτιλήνη συνενώθηκε με το Λεσβιακό και τη νέα σεζόν αγωνίστηκε στη Β΄ Εθνική ως Απόλλων Μυτιλήνης.
Πηγές
Κατηγορία:Ειδικό ερασιτεχνικό πρωτάθλημα ποδοσφαίρου Κατηγορία:Εγχώρια ποδοσφαιρικά πρωταθλήματα 1969
Α4
Το αλφαριθμητικό A4 (Α ελληνικό ή λατινικό) μπορεί να αναφέρεται στα παρακάτω θέματα:
Βουλευτικές εκλογές στο Τουρκμενιστάν (2018)
Βουλευτικές εκλογές διεξήχθησαν στο Τουρκμενιστάν στις 25 Μαρτίου του 2018, παράλληλα με τις τοπικές εκλογές.
Εκλογικό σύστημα
Τα 125 μέλη της Συνέλευσης εξελέγησαν σε μονοεδρικές εκλογικές περιφέρειες με το πλειοψηφικό σύστημα.
Εκστρατεία
Συνολικά 284 υποψήφιοι έλαβαν μέρος στις εκλογές. Εξ αυτών οι 117 ήταν από το Δημοκρατικό Κόμμα, 28 από το Αγροτικό Κόμμα, 23 από το Κόμμα των Βιομηχάνων και Επιχειρηματιών και 116 ως ανεξάρτητοι.
Δράκων (τορπιλάκατος)
Δράκων (τορπιλάκατος) / Ρ-16 Τορπιλάκατος τύπου 'MOEWE’
Κατασκευάστηκε στα ναυπηγεία ‘Germany – Fr Luerssen Wrlt Bremen – Veqesack’. Παρελήφθη από το Γερμανικό Ναυτικό στις 17 Δεκεμβρίου 1968. Μία από τις 5 τορπιλακάτους που παραχωρήθηκαν από το Γερμανικό Ναυτικό στα πλαίσια της Στρατιωτικής βοήθειας. Του ιδίου τύπου πλοίο : ‘Δράκων’, ‘Δελφίν ΙΙΙ’, ‘Πολυδεύκης ΙΙΙ’, ‘Πολικός ΙΙ’ και ‘Φοίνιξ ΙΙ’. Εκτόπισμα : 119/155 ΤΝ. – Διαστάσεις : 116Χ16,7Χ5,9 πόδια. – Πρόωση : Ντίζελ 9000 ΒΗΡ, 38 κόμβοι. – Οπλισμός : 1 πυροβόλο 40 χιλιοστών, 2 πυροβόλα 20 χιλιοστών, 2 Τ/Σ 21’’. Παροπλίστηκε στις 21 Μαρτίου 1974.
Κατηγορία:Ελληνικές Τορπιλάκατοι
Μπούντα-Κασάλιοβα
Η Μπούντα-Κασάλιοβα (Λευκορωσικά: Буда-Кашалёва, Ρωσικά: Буда-Кошелёво) είναι πόλη στην Περιφέρεια Χόμελ στη Λευκορωσία. Σύμφωνα με εκτίμηση του 2005, η πόλη έχει πληθυσμό 8.800 κατοίκων.
Αναφέρθηκε για πρώτη φορά στα χρονικά το πρώτο εξάμηνο του 1824 ως το χωριό Μπούντα του κυβερνείου Μόγκιλεφ. Την δεκαετία του 1890, ο πληθυσμός της πόλης ήταν 500 άτομα.
Εξωτερικοί σύνδεσμοι
Κατηγορία:Πόλεις της Λευκορωσίας
Ισαβέλλα της Σαβοΐας
Η Ισαβέλλα (ιταλ. Isabella di Savoia, 11 Μαρτίου 1591 - 28 Αυγούστου 1626) από τον Οίκο της Σαβοΐας ήταν κόρη του Dούκα της Σαβοΐας και με τον γάμο της έγινε πριγκίπισσα διαδόχου της Μόντενα.
Βιογραφία
Ήταν η δεύτερη κόρη του Καρόλου Εμμανουήλ Α΄ της Σαβοΐας και της Αικατερίνης Μιxαέλας των Αψβούργων, κόρης του Φιλίππου Β΄ της Ισπανίας.
Οικογένεια
Παντρεύτηκε το 1608 τον Αλφόνσο Γ΄ τότε διάδοχο της Μόντενα και είχε τέκνα:
Παραπομπές
Κατηγορία:Οίκος της Σαβοΐας Κατηγορία:Πριγκίπισσες της Μόντενα Κατηγορία:Πριγκίπισσες της Σαβοΐας
Είμαστε στον αέρα
Το Είμαστε στον αέρα είναι μία ελληνική σειρά που προβλήθηκε από τον τηλεοπτικό σταθμό Mega παραγωγής 1997-1999. Το σενάριο έγραψαν ο Θοδωρής Μανίκας και ο Παναγιώτης Κούστας, ενώ σκηνοθετήθηκε από τον Νίκο Κουτελιδάκη στον πρώτο κύκλο και από την Μύρνα Τσάπα στον δεύτερο κύκλο. Το ομώνυμο τραγούδι σε στίχους και μουσική του Θοδωρή Μανίκα ερμήνευσε το συγκρότημα Thirty Ντέρτι που εμφανίζονταν και σε πολλά επεισόδια της σειράς.
Πλοκή
Η σειρά αφηγείται το στήσιμο του ραδιοφωνικού σταθμού Jukebox FM, από μια παρέα παλιών συμμαθητών, που είχαν επιχειρήσει να κάνουν το ίδιο όταν ήταν ακόμη στο σχολείο και είχαν τον πειρατικό ραδιοσταθμό Ο Πάμπτωχος. Τον Χρήστο (Άκης Σακελλαρίου), τον Νίκο (Στέλιος Μάινας), τον Μίλτο (Ιεροκλής Μιχαηλίδης) και τον Πέτρο (Θοδωρής Αθερίδης). Το σενάριο εστιάζεται στα προβλήματα που πηγάζουν από το εγχείρημα και τις προσωπικές σχέσεις των πρωταγωνιστών, αλλά δεν περιορίζεται αποκλειστικά σ' αυτά. Αρκετά θέματα που δεν είχαν εμφανιστεί ποτέ στην Ελληνική τηλεόραση, πρωτοπαρουσιάστηκαν δραματουργικά στην σειρά, όπως, π.χ., το στήσιμο ποδοσφαιρικού στοιχήματος, το χάκινγκ, η skateboard κουλτούρα, τα ηθικά διλήμματα των πολεμικών ανταποκριτών, η συρρίκνωση της ελληνικής γλώσσας, η εξαγορά ελληνικών επιχειρήσεων από εταιρείες του εξωτερικού, οι φανατικές θαυμάστριες (groupies) των ροκ μουσικών, κ.ά.
Παραγωγή
Η πρωτότυπη αρχική ιδέα της σειράς ανήκει στον Θοδωρή Μανίκα και η επεξεργασία της σε σενάριο έγινε το 1990-1991 από τον Θοδωρή Μανίκα και τον Παναγιώτη Κούστα, όμως η πρόταση, που τότε υποβλήθηκε στην ΕΡΤ και στα νεοσύστατα τότε ιδιωτικά τηλεοπτικά κανάλια ANT1 και Mega, απορρίφθηκε. Τελικώς, το 1997 ο διευθυντής της εταιρείας ΑΝΩΣΗ Α.Ε. Νίκος Χασσίδ, πήρε το ρίσκο να ξαναπροτείνει την σειρά στο Mega και πέτυχε την έγκρισή της.
Ενδιαφέροντα στοιχεία
Σημειώνεται, πως, αν και ο τίτλος Είμαστε Στον Αέρα είναι ίδιος με το ομώνυμο βιβλίο του Ανδρέα Ρουμελιώτη (καταγραφή της ιστορίας της ελεύθερης ραδιοφωνίας, μέσα από τα άρθρα της στήλης Ράδιο Ε στην Ελευθεροτυπία), το περιεχόμενο των δύο έργων προφανώς και δεν έχει την παραμικρή σχέση. Μάλιστα, οι δύο σεναριογράφοι της σειράς, φρόντισαν να απαθανατίσουν την σύμπτωση, αφού, σε κάποιο επεισόδιο, εμφανίζουν τον Ανδρέα Ρουμελιώτη σαν προσκεκλημένο του ραδιοφωνικού σταθμού Jukebox FM, όπου μιλά (από στήθους) για την εμπειρία του σαν ραδιοφωνικός συντάκτης.
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές κωμικές τηλεοπτικές σειρές
Ακακία Κωνσταντινουπόλεως
Η Ακακία Κωνσταντινουπόλεως (επιστημονική ονομασία Albizia julibrissin, Αλβιζία η ροδομέταξος ή Αλβιζία η γιουλιβρισίμη) ή γκιουλμπρισίμ είναι είδος δέντρου που κατάγεται από την νοτιοδυτική και ανατολική Ασία, από το Ιράν μέχρι την Ιαπωνία. Το δέντρο χρησιμοποιείται συχνά για καλλωπιστικούς σκοπούς. Ανήκει στην οικογένεια των Χεδρωπών.
Ντίνα Αβέρινα
Προσωπική ζωή
Η Ντίνα και η Αρίνα γεννήθηκαν στην οικογένεια των Ξένια Αβέρινα και Αλεξέι Άβεριν, και άρχισαν τη γυμναστική στην ηλικία των 4 ετών. Η Αρίνα γεννήθηκε 20 λεπτά πριν από την Ντίνα, και οι δύο τους έχουν από κοινού δερματικές ελιές στο άνω ζυγωματικό (κοντά στο δεξί αυτί). Η αδερφή της Αρίνα έχει μια ουλή πάνω από το δεξί της μάτι, που προκλήθηκε από ένα ατύχημα με κορύνες. Έχουν μια μεγαλύτερη αδελφή, την Πολίνα, και επίσης έχουν κοινό λογαριασμό στο ίνσταγκραμ.
Ακακία Κωνσταντινουπόλεως
Περιγραφή
thumb|240px|left|Άποψη ολόκληρου του δέντρου Το γκιουλμπρισίμ είναι φυλλοβόλο σχετικά μικρό δέντρο, με ύψος από 5 μέχρι 12 μέτρα. Έχει μια μεγάλη κόμη σε σχήμα ομπρέλλας. Ο φλοιός του δέντρου έχει σκούρο πρασινωπό γκρι χρώμα και αποκτά κατακόρυφες ραβδώσεις όσο το δέντρο μεγαλώνει. Τα φύλλα του δέντρου είναι διπτεροειδή, με 20 έως 45 εκατοστά μήκος και 12 με 25 εκατοστά πλάτος. Αποτελούνται από 6 με 12 ζεύγη από φύλλα πτεροειδούς μορφής, τα οποία με τη σειρά τους αποτελούνται από 15 με 30 ζεύγη ωοειδών φυλλαρίων, τα οποία έχουν μήκος από 6 μέχρι 15 χιλιοστά και πλάτος 2 με 4 χιλιοστά. Τα φύλλα του έχουν την ιδιότητα να κλείνουν το βράδυ. Το γκιουλμπρισίμ έχει πυκνή και παρατεταμένη ανθοφορία, η οποία διαρκεί όλο το καλοκαίρι. Τα άνθη βρίσκονται σε βότρεις και δεν έχουν πέταλα, αλλά μόνο ένα πυκνό σχηματισμό από στήμονες με μήκος 2 με 3 εκατοστά. Έχουν λευκό-ροζ χρώμα, με τη βάση να είναι πιο λευκή, ελαφρύ άρωμα και εμφάνιση σαν ίνες από μετάξι. Τα λουλούδια του είναι γνωστά ότι προσελκύουν μέλισσες, πεταλούδες και κολιμπρί. Ο καρπός του δέντρου είναι ένας επίπεδος καφέ χέδρωπας με μήκος από 10 μέχρι 25 εκατοστά και πλάτος 2 με 3.
Ντίνα Αβέρινα
Νεανίδα
Οι αδελφές Αβέρινα (η Ντίνα και η Αρίνα) άρχισαν την προπόνησή τους με την Λαρίσα Μπελόβα, μέχρις ότου μπήκαν στη ρωσική εθνική ομάδα και συνέχισαν την εκπαίδευσή τους στο Ολυμπιακό Κέντρο Προπόνησης στη Μόσχα καθοδηγούμενες από την Βέρα Σαταλίνα.
Ακακία Κωνσταντινουπόλεως
Καλλιέργεια
Το πλούσιο φύλλωμά του και η παρατεταμένη ανθοφορία του καθιστούν το γκιουλμπρισίμ ένα δημοφιλές καλλωπιστικό φυτό. Ως φυτό δεν έχει ιδιαίτερες απαιτήσεις όσον αφορά το έδαφος και μπορεί να αναπτυχθεί κοντά στη θάλασσα και σε εδάφη με υψηλή αλατότητα ή pH. Το καλύτερο έδαφος θεωρείται το ελαφρώς όξινο εύφορο και με καλή αποστράγγιση. Είναι φωτόφυτο αλλά μπορεί να αναπτυχθεί σε μετρίως σκιαζόμενες θέσεις. Το φυτό μπορεί να αναπτυχθεί σε ξηροθερμικές συνθήκες ενώ είναι το πιο ανθεκτικό στο κρύο είδος Αλβιζιάς.
Ντίνα Αβέρινα
Νεανίδα
Οι αδελφές Αβέρινα άρχισαν να εμφανίζονται σε διεθνείς διαγωνισμούς το 2011 που αγωνίστηκαν στα Ρωσικά-Κινέζικα Παιχνίδια Νεανίδων 2011, όπου η Ντίνα κέρδισε το χρυσό μετάλλιο και η Αρίνα τερμάτισε στην 5η θέση. Το 2012 η Ντίνα ήρθε 4η στο Ρωσικό Πρωτάθλημα Νεανίδων. Οι δύο τους αγωνίστηκαν στο Κύπελλο Βενέρα στο Εϊλάτ του Ισραήλ, όπου η Ντίνα κέρδισε το χρυσό μετάλλιο στο σύνθετο ατομικό και στο στεφάνι, και το αργυρό μετάλλιο σε μπάλα, κορύνες και κορδέλα. Στη συνέχεια αγωνίστηκε στο Διεθνές MTM Κύπελλο στη Λιουμπλιάνα, μαζί με τους συμπαίκτες της Αλεξάνδρα Σολντάτοβα και Αρίνα Αβέρινα, όπου κέρδισαν το χρυσό μετάλλιο στο σύνθετο ομαδικό.
Την περίοδο 2013 η Ντίνα κέρδισε το χάλκινο μετάλλιο στο σύνθετο ατομικό στο Ρωσικό Πρωτάθλημα Νεανίδων 2013. Στην κατηγορία νεανίδων του Κυπέλλου Χάπι Καραβάνι στην Τασκένδη μαζί με την Αρίνα Αβέρινα κέρδισαν το χρυσό μετάλλιο στο σύνθετο ομαδικό. Το 2013 στα 6α Θερινά Παιχνίδια Μαθητών της Ρωσικής Σπαρτακιάδας κέρδισε το χάλκινο μετάλλιο.
Ακακία Κωνσταντινουπόλεως
Εξωτερικοί σύνδεσμοι
Κατηγορία:Χεδρωπά Κατηγορία:Χλωρίδα της Ασίας Κατηγορία:Καλλωπιστικά δέντρα Κατηγορία:Φυλλοβόλα
Ντίνα Αβέρινα
Σίνιορ
Την περίοδο 2014 η Ντίνα πρωτοεμφανίστηκε στο Γκραν Πρι Μόσχας 2014 όπου αγωνίστηκε στο διεθνές γυναικείο τουρνουά. Στους αγώνες του Παγκόσμιου Κύπελλου 2014 στη Λισαβόνα κέρδισε το χάλκινο μετάλλιο. Στον τελικό κέρδισε το ασημένιο μετάλλιο στις κορύνες και το χάλκινο στην κορδέλα. Την 23-27 Απριλίου η Ντίνα αγωνίστηκε στο Ρωσικό Πρωτάθλημα γυναικών 2014 όπου τερμάτισε 6η στην ολική βαθμολογία.
Την περίοδο 2015 η Ντίνα αγωνίστηκε στο Γκραν Πρι Μόσχας 2015, μετά κέρδισε το αργυρό μετάλλιο στο Διεθνές Τουρνουά Ρυθμικής Γυμναστικής Κορμπέιγ-Εσόν χάνοντας το χρυσό από την αδελφή της Αρίνα Αβέρινα, προκρίθηκε στους 4 των τελικών, και κέρδισε το χρυσό μετάλλιο στην κορδέλα, αργυρά μετάλλια στο στεφάνι και τη μπάλα και την 6η θέση στις κορύνες. Την 7-9 Αυγούστου η Ντίνα αγωνίστηκε στο MTK Βουδαπέστης, όπου κέρδισε τα χρυσά μετάλλια στο σύνθετο ατομικό, με στεφάνι, μπάλα, και κορύνες και ένα ασημένιο μετάλλιο στην κορδέλα. Στη συνέχεια κέρδισε άλλο ένα χρυσό μετάλλιο στο 2015 Διεθνές Τουρνουά Dundee στη Σόφια.
Το 2018 η Ντίνα ξεκίνησε τη σεζόν αγωνιζόμενη στο Γκραν Πρι Μόσχας 2018 όπου κέρδισε το χρυσό μετάλλιο, προκρίθηκε στους τελικούς 3 οργάνων και κέρδισε το χρυσό μετάλλιο στο στεφάνι και τις κορύνες και το αργυρό στην μπάλα. Την 24-25 Μαρτίου αγωνίστηκε στο Γκραν Πρι 2018 Thiais, όπου κέρδισε το χρυσό μετάλλιο στο σύνθετο ατομικό, προκρίθηκε στους τελικούς 3 οργάνων όπου κέρδισε το χρυσό μετάλλιο σε μπάλα και κορδέλα και το αργυρό στις κορύνες. Την 13-15 Απριλίου αγωνίστηκε στο Παγκόσμιο Κύπελλο 2018 στο Πέζαρο όπου κέρδισε το χρυσό μετάλλιο στο σύνθετο ατομικό, και στους τελικούς οργάνων κέρδισε το χρυσό μετάλλιο σε μπάλα και κορύνες, ένα αργυρό στο στεφάνι και την 4η θέση στην κορδέλα.
Σύνοψη διαγωνισμών
(Οι διαγωνισμοί σύνθετου ομαδικού σίνιορ γίνονται μόνο στους αγώνες των Παγκόσμιων Πρωταθλημάτων, των Ευρωπαϊκών και των άλλων Ηπειρωτικών)
Αναφορές
Κατηγορία:Ρώσοι αθλητές της γυμναστικής Κατηγορία:Πανομοιότυποι δίδυμοι
Μιχαήλ Δένδιας
Ο Μιχαήλ Δένδιας (1899 - 29 Μαρτίου 1977) ήταν Έλληνας νομικός.
Βιογραφικά στοιχεία
Γεννήθηκε στους Παξούς και καταγόταν από αρχοντική οικογένεια του νησιού. Σπούδασε νομική και φιλολογία στο Πανεπιστήμιο Αθηνών. Συνέχισε τις σπουδές του στο εξωτερικό και έγινε διδάκτωρ του πανεπιστημίου του Παρισιού. Το 1930 εξελέγη τακτικός καθηγητής του Διοικητικού και Ποινικού δικαίου στη νομική σχολή του πανεπιστημίου Θεσσαλονίκης και το 1935 τακτικός καθηγητής στη νομική σχολή του πανεπιστημίου Αθηνών. Αποχώρησε από τα πανεπιστημιακά του καθήκοντα το 1968 με τον τίτλο του ομότιμου καθηγητή. Το ίδιος έτος έθεσε υποψηφιότητα για την Ακαδημία Αθηνών χωρίς επιτυχία καθώς εξελέγη ο Μιχαήλ Στασινόπουλος.
Διετέλεσε κοσμήτορας της νομικής σχολής Αθηνών, πρύτανης του Εθνικού και Καποδιστριακού πανεπιστημίου Αθηνών καθώς και υπουργός βιομηχανίας στην υπηρεσιακή κυβέρνηση Στυλιανού Μαυρομιχάλη (1963). Είχε πλούσιο συγγραφικό έργο.
Απεβίωσε στις 29 Μαρτίου 1977 στην Αθήνα, ενώ η κηδεία του έγινε στις 2 Απριλίου.
Μέσθλης
Στην ελληνική μυθολογία με το όνομα Μέσθλης είναι γνωστός ένας Παφλαγόνας, γιος του βασιλιά Πυλαιμένη ή Ταλαιμένη και της λιμναίας Νύμφης Γιγαίας ή Γυγαίας. Ο Μέσθλης έλαβε μέρος στον Τρωικό Πόλεμο ως σύμμαχος των Τρώων και συναρχηγός των Μαιόνων μαζί με τον Άντιφο. Ο Μέσθλης αναφέρεται σε δύο διαφορετικές ραψωδίες της Ιλιάδας (Β 864 και Ρ 216).
Θα μπορούσε να είναι ο ηγεμών Masturish που αναφέρεται στα κείμενα των Χετταίων που συμμετείχε στην μάχη του Καντές το 1274 π.Χ. με 100 άρματα και 1.000 πεζούς.
Κατά τον Βιργίλιο στην Αινειάδα του, ο Μέσθλης κατέφυγε στην Ιταλία και ίδρυσε την πόλη Μέσθλη δίπλα στην Βενετία, την σημερινή Μέστρε.
Επίσης Μέσθλης ήταν και το πρώτο όνομα του Τυρρηνού βασιλιά της Ρώμης Σερβίου Τυλλίου (ετρουσκικά Mastarna), αποδεικνύοντας την ελληνική καταγωγή των Ετρούσκων από την Λυδία της Μικράς Ασίας.
Πηγή
Μεσθλης
Μηδεσικάστη
Στην ελληνική μυθολογία με το όνομα Μηδεσικάστη (που σημαίνει «αυτή που διαφέρει στη φρόνηση») είναι γνωστή μία από τις νόθες θυγατέρες του Πριάμου, του βασιλιά της Τροίας. Η Μηδεσικάστη, που ήταν σύζυγος του Ιμβρίου, ο οποίος σκοτώθηκε στον Τρωικό Πόλεμο, αναφέρεται στην Ιλιάδα του Ομήρου (ραψωδία Ν, στίχος 173).
Πηγές
Μηδεσικαστη
Σκήτη Αγίου Δημητρίου Βατοπεδίου
Η Σκήτη του Αγίου Δημητρίου απέχει γύρω στη μία ώρα νοτιοδυτικά της Μονής Βατοπεδίου, στην οποία και υπάγεται. Το καθολικό της είναι αφιερωμένο στον Άγιο Δημήτριο. Είναι σε μορφή οικισμού. Στη θέση της Σκήτης ήταν πιθανότατα η παλαιά μονή του Χαλκέως. Οργανώθηκε ως Σκήτη το 18ο αιώνα. Οι Καλύβες της Σκήτης του Αγίου Δημητρίου είναι είκοσι μία. Οι περισσότερες από αυτές είναι σήμερα ερειπωμένες.
Κατηγορία:Μονή Βατοπεδίου
Δελφίν ΙΙΙ (τορπιλάκατος)
Δελφίν ΙΙΙ (τορπιλάκατος) / Ρ-15
Τορπιλάκατος τύπου 'MOEWE’
Πρώην Γερμανικό ‘STURMMOWE’
Παραγγέλθηκε από το Πολεμικό Ναυτικό στις 17 Δεκεμβρίου 1963. Του ιδίου τύπου πλοίο : ‘Δράκων’, ‘Δελφίν ΙΙΙ’, ‘‘Πολυδεύκης ΙΙΙ’, ‘Πολικός ΙΙ’ και ‘Φοίνιξ ΙΙ’. Ναυπηγήθηκε στα ναυπηγεία ‘Germany – Pr Luerssen Werlt, Bremen – Veqesack’. Εκτόπισμα : 119/155 ΤΝ. – Διαστάσεις : 116Χ16,7Χ5,9 πόδια. – Πρόωση : Ντίζελ 9000 ΒΗΡ, 38 κόμβοι. – Οπλισμός : 1 πυροβόλο 40 χιλιοστών, 2 πυροβόλα 20 χιλιοστών, 2 Τ/Σ 21’’. Παροπλίστηκε στις 21 Μαρτίου 1974.
Κατηγορία:Ελληνικές Τορπιλάκατοι
Axis (τραγούδι)
"Axis" είναι το πρώτο σινγκλ του άλμπουμ Electric των Pet Shop Boys
Παρασκήνιο
Το τραγούδι δημιουργήθηκε κατά τη διάρκεια των γραψιμάτων για το προηγούμενο άλμπουμ τους Elysium και γράφτηκε από τον Στιούαρτ Πράις.
Ζωντανές εμφανίσεις
Εκτελέσθηκε ως το πρώτο κομμάτι για την περιοδεία Electric tour σε μια ελαφρώς μικρότερη έκδοση.
Κέντρο άντωσης πλοίου
Το Κέντρο άντωσης πλοίου (center of buoyancy - B) προσδιορίζεται κατ' αντίθετη έννοια με το κέντρο βάρους πλοίου. Πρόκειται για συνισταμένη υδροστατικών πιέσεων άντωσης που ασκούνται από το κάτω μέρος της γάστρας (του πυθμένα) του πλοίου, η οποία αντιτίθεται στο βάρος του πλοίου και ισορροπεί με αυτό. Συνεπώς το κέντρο άντωσης πλοίου μπορεί να ορισθεί και ως το κέντρο βάρους του εκτοπιζομένου από το πλοίο ύδατος, και κατά θέση ως γεωμετρικό κέντρο του όγκου της γάστρας, του βυθισμένου δηλαδή τμήματος του πλοίου με κατεύθυνση ακριβώς αντίθετη του βάρους. Η θέση του επομένως εξαρτάται κυρίως από το σχήμα και τον όγκο των υφάλων. Σε ορθό πλοίο, που ισορροπεί σε ήρεμη επιφάνεια το κέντρο άντωσης βρίσκεται στο αυτό κατακόρυφο επίπεδο που βρίσκεται και το κέντρο βάρους. Εν τούτοις στις διάφορες κλίσεις του πλοίου το σχήμα της υπό την ίσαλο (επιφάνεια θαλάσσης) τομής του πλοίου καθώς επίσης και το σχήμα του όγκου του εκτοπιζομένου ύδατος μεταβάλλεται. Στη περίπτωση αυτή το κέντρο άντωσης μετατοπίζεται ανάλογα δεξιά ή αριστερά, πρώραθεν ή πρύμνηθεν του μέσου κατακορύφου επιπέδου ανάλογα με τη κλίση του πλοίου που παρουσιάζεται κάθε φορά.
Αυτό έχει ιδιαίτερη σημασία, ιδίως στις κλίσεις του πλοίου σε θαλασσοταραχή, διότι η παραπάνω μετατόπιση του κέντρου άντωσης παράγει το απαραίτητο εκείνο ζεύγος δυνάμεων, καλούμενο και ζεύγος ευστάθειας, για την επαναφορά και ανόρθωση του πλοίου στη θέση ισορροπίας του. Σε ένα πλοίο που ισορροπεί στην επιφάνεια του ύδατος το κέντρο βάρους του G βρίσκεται πάνω από το κέντρο άντωσης(*) C όπως φαίνεται και στο σχήμα.
(*) Στό υποβρύχιο και βαθυσκάφος «εν καταδύσει» το κέντρο βάρους βρίσκεται κάτω από το κέντρο άντωσης.
Δείτε επίσης
Κατηγορία:Ευστάθεια πλοίου
259 Αλήθεια
Η Αλήθεια (Aletheia) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,76. Ανακαλύφθηκε το 1886 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της προσωποποιήσεως της αλήθειας στην ελληνική μυθολογία.
Φυσικά χαρακτηριστικά
Η μέση διάμετρος της Αλήθειας υπολογίσθηκε σε 179 χλμ. Ο φασματικός της τύπος είναι CP (ανθρακούχος), ενώ το άλβεδό της είναι 0,043. Η Αλήθεια περιστρέφεται γύρω από τον εαυτό της μία φορά κάθε 15 ώρες, μία μάλλον αργή περιστροφή για αστεροειδή.
Εξωτερικοί σύνδεσμοι
Αληθεια
Πάπας Λέων Η΄
Ο Πάπας Λέων ο Η΄ (Papa Leone VIII, ... - 1 Μαρτίου 965) διαδέχθηκε έναν από τους αισχρότερους Πάπες της εποχής της Πορνοκρατίας, τον Ιωάννη ΙΒ΄, γιο του Αλβέριχου του Β΄, ο οποίος καθαιρέθηκε. Ο Λέων ανήλθε εντός της ίδιας ημέρας όλους τους βαθμούς της ιεροσύνης και την επομένη χειροτονήθηκε επίσκοπος.
Ο Λέων ο Η΄ υποστηριζόταν από τον Αυτοκράτορα Όθωνα. Όμως μετά την αναχώρησή του τελευταίου από την Ρώμη, επανήλθε το 963 ο έκπτωτος Ιωάννης ο Β΄ και εξεδίωξε τον Λέοντα αφού ακύρωσε με συνοδική πράξη την εκλογή του.
Γιώργος Γιαννουζάκος
Ο Γιώργος Γιαννουζάκος (γεννημένος την Πρωτοχρονιά του 1975) είναι Έλληνας επαγγελματίας καλαθοσφαιριστής, που αγωνίζεται στον Α.Ε.Π.Σ. Αιολικός Μυτιλήνης στη θέση του σμολ φόργουορντ.
Πάπας Λέων Η΄
Το 964 όταν πέθανε ο Ιωάννης μετά από αποπληξία επανήλθε στο θρόνο ο Λέων, τον οποίο όμως απομάκρυνε στη συνέχεια ο λαός της Ρώμης ανακηρύσσοντας ως Πάπα τον Βενέδικτο τον Ε΄. Μετά όμως από επέμβαση του Αυτοκράτορα Όθωνα ο Λέων αποκαταστάθηκε και παρέμεινε στο παπικό θρόνο μέχρι το θάνατό του τον ίδιο χρόνο, το 965.
Κατηγορία:Πάπες Κατηγορία:Ιταλοί Πάπες Κατηγορία:Πάπες 10ου αιώνα
Γιώργος Γιαννουζάκος
Καριέρα
Ο Γιαννουζάκος ξεκίνησε στην επαγγελματική του καριέρα στον Ηρακλή Θεσσαλονίκης το 1994, σε ηλικία 19 ετών.
Στον Ηρακλή παρέμεινε μέχρι και το 1999, χρονιά κατά τη διάρκεια της οποίας ταξίδεψε στη γειτονική Ιταλία προκειμένου να αγωνιστεί στην Τεργέστη.
Στην Τεργέστη αγωνίστηκε μέχρι το 2003, με εξαίρεση τη σεζόν 2000-01, χρονιά κατά την οποία αγωνίστηκε στην επίσης ιταλική Ίμολα.
Το 2003 επέστρεψε στην Ελλάδα και τον Ηρακλή, στον οποία αγωνίστηκε για ένα χρόνο.
Το καλοκαίρι του 2004 μετεγγράφη στον Ολυμπιακό Πειραιώς, στον οποίο παρέμεινε για δύο σεζόν, χωρίς ωστόσο να καταφέρει να κατακτήσει κάποιο τίτλο.
Το 2006, ο Γιώργος Γιαννουζάκος μεταπήδησε στον Ιωνικό Νέας Φιλαδέλφειας και ένα χρόνο μετά επέστρεψε για τρίτη φορά στον Ηρακλή Θεσσαλονίκης.
Το 2008 μεταπήδησε στη Λαμία όπου και υπέγραψε συμβόλαιο διετούς διαρκείας με την ομώνυμη ομάδα.
Μετά από ένα σύντομο πέρασμα σε διάφορα Κολέγια της Αμερικής, ο Γιαννουζάκος επέστρεψε στην Ελλάδα, αυτήν τη φορά για λογαριασμό του Ιωνικού Ιωνίας.
Τον Αύγουστο του 2020 πήγε στο τμήμα μπάσκετ του Α.Ε.Π.Σ. Αιολικός Μυτιλήνης, στον οποίο αγωνίζεται μέχρι και σήμερα.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κ22 Κατηγορία:Καλαθοσφαιριστές Ηρακλή Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ιωνικού Νέας Φιλαδέλφειας Κατηγορία:Καλαθοσφαιριστές Ιωνικού Λαμίας Κατηγορία:Καλαθοσφαιριστές Ιωνικού Νίκαιας Κατηγορία:Καλαθοσφαιριστές Παλλακανέστρο Τριέστε Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές αμερικανικών συλλόγων Κατηγορία:Σμολ φόργουορντ Κατηγορία:Έλληνες καλαθοσφαιριστές στο εξωτερικό
Ανδρέας Κοντογούρης
Ο Ανδρέας Κοντογούρης ήταν διπλωμάτης και αγωνιστής της Ελληνικής επανάστασης του 1821. Γεννήθηκε στην Κεφαλλονιά και ήρθε στην Πάτρα το 1786.
Βιογραφία
Ήταν παντρεμένος με την Ζωή Μεσσηνέζη και είχε δύο γιους, τον Στυλιανό και τον Γεώργιο, εγγονός του ήταν ο Αριστομένης.
Διετέλεσε πρόξενος, μέχρι το 1818, της Γαλλίας, της Ισπανίας, της Αμερικής και άλλων κρατών στην Πάτρα. Έκανε μεγάλη περιουσία και όταν κηρύχθηκε η Επανάσταση, συνέστησε Σώμα Κεφαλλονιτών, το οποίο το εξόπλισε με έξοδα δικά του. Όταν ο Ιουσούφ Πασάς εισέβαλε στην Πάτρα, τον καταδίωξε αλλά διέφυγε στην Κεφαλλονιά. Πριν φύγει, έβαλε φωτιά στις αποθήκες του, οι οποίες ήταν γεμάτες, για να μην πέσουν τα εμπορεύματα στα χέρια των Τούρκων.
Παραπομπές
Κατηγορία:Αγωνιστές του 1821 Κατηγορία:Έλληνες διπλωμάτες Ανδρεας
Κιμ Κίλσεν
Ο Κίμ Κίλσεν (Kim Kielsen, 30 Νοεμβρίου 1966-) είναι Γροιλανδός πολιτικός. Υπηρέτησε ως πρωθυπουργός της Γροιλανδίας από τις 30 Σεπτεμβρίου 2014 ως τις 23 Απριλίου 2021.
Αρχηγία Σιουμούτ και πρωθυπουργία
Αρχικά ήταν ναυτικός και εκπαιδευμένος στην αστυνομία, κατήλθε στην πολιτική το 2005, όταν εξελέγη στο κοινοβούλιο της Γροιλανδίας με το Σιουμούτ. Ανέλαβε υπηρεσιακά την πρωθυπουργία όταν η Αλέκα Χάμοντ παραιτήθηκε στις 30 Σεπτεμβρίου του 2014 από το ανώτατο αξίωμα καθώς και από πρόεδρος του Σιουμούτ. Ο Κίμ Κίλσεν ανέλαβε επίσης αυτή την θέση όταν στις εσωκομματικές εκλογές ήρθε πρώτος με 44 από τις 65 ψήφους. Στην κυβέρνηση της Αλέκα ​​Χάμοντ ήταν υπουργός Στέγασης και Περιβάλλοντος. Εξελέγη πρωθυπουργός στις 12 Δεκεμβρίου 2014, λίγο μετά τη διεξαγωγή των πρόωρων εκλογών. Το κόμμα του μαζί με το Atassut και το Demokraatit σχημάτισαν νέα κυβέρνηση συνασπισμού τον Δεκέμβριο του 2014. Ο Κίλσεν επανεξελέγη πρωθυπουργός έπειτα από τη νίκη του κόμματός του στις εκλογές του 2018 αν και έχασε δύο έδρες σε σύγκριση με τις προηγούμενες εκλογές (συνολικά 9 έδρες επί συνόλου 31 στο κοινοβούλιο). Στις 29 Νοεμβρίου 2020 ο Κίλσεν απέτυχε να επανεκλεγεί στην ηγεσία του κόμματος Σιουμούτ και νέος αρχηγός του έγινε ο Έρικ Γένσεν.
Πηγές
Κατηγορία:Πρωθυπουργοί της Γροιλανδίας
Μαρία Βεατρίκη των Έστε, δούκισσα της Μάσσα
Η Μαρία Βεατρίκη, (ιταλ. Maria Beatrice d'Este, 7 Απριλίου 1750 - 14 Νοεμβρίου 1829) από τον Οίκο των Έστε ήταν κόρη του δούκα της Μόντενα & του Ρέτζιο και με τον γάμο της έγινε αρχιδούκισσα της Αυστρίας. Έγινε δούκισσα της Μάσσα και της Καρράρα (1790-1796, 1815-1829).
Οικογένεια
Παντρεύτηκε το 1771 τον Φερδινάνδο Κάρολο των Αψβούργων-Λωρραίνης, αρχιδούκα της Αυστρίας & δούκα του Μπράισγκαου, και είχε τέκνα;
Παραπομπές
Κατηγορία:Οίκος των Έστε Κατηγορία:Πριγκίπισσες της Αυστρίας Κατηγορία:Πριγκίπισσες της Μόντενα Κατηγορία:Δούκισσες της Μόντενα
Γιελσκ (Λευκορωσία)
Το Γιελσκ (λευκορωσικά: Ельск, ρωσικά: Ельск Yelsk, πολωνικά: Jelsk, λιθουανικά: Jelskas) είναι μια πόλη στην Περιφέρεια Χόμελ στη Λευκορωσία. Το Γιελσκ επηρεάστηκε ευρέως από ραδιενέργεια προερχόμενη από την καταστροφή του Τσέρνομπιλ το 1986.
Ιστορία
Η πόλη καταλήφθηκε από τα γερμανικά στρατεύματα κατά τη διάρκεια του καλοκαιριού του 1941. Οι Εβραίοι του Γιελσκ συγκεντρώθηκαν και οδηγήθηκαν προς το Καλινκοβίτσι και το Μοζίρ. Περίπου δύο εβδομάδες μετά την αναχώρηση των Εβραίων του Γιελσκ, οι Εβραίοι από το κοντινό Εβραϊκό χωριό Σκορόντνογιε φέρθηκαν εδώ και κλειδώθηκαν σε ένα κτίριο. Στη συνέχεια, οι Γερμανοί πυρπόλησαν το κτίριο και όλοι οι Εβραίοι κάηκαν ζωντανοί.
Εξωτερικοί σύνδεσμοι
Κατηγορία:Πόλεις της Λευκορωσίας
Ελληνικές βουλευτικές εκλογές 2009
μικρογραφία|300x300px Οι ελληνικές βουλευτικές εκλογές του 2009 διεξήχθηκαν πρόωρα στις 4 Οκτωβρίου, έπειτα από την αιφνίδια διάλυση της Βουλής. Οι εκλογές διεξήχθησαν σύμφωνα με τον τελευταίο εκλογικό νόμο 3231/2004, βάσει του οποίου το πρώτο κόμμα πριμοδοτείται με 40 έδρες.
Πρώτο κόμμα ήλθε το Πανελλήνιο Σοσιαλιστικό Κίνημα με 43,92% και 160 έδρες, δεύτερο κόμμα η Νέα Δημοκρατία με 33,47% και 91 έδρες, τρίτο κόμμα το Κομμουνιστικό Κόμμα Ελλάδας με 7,54% και 21 έδρες, τέταρτο κόμμα ο Λαϊκός Ορθόδοξος Συναγερμός με 5,63% και 15 έδρες, πέμπτο και τελευταίο κόμμα ο Συνασπισμός Ριζοσπαστικής Αριστεράς με 4,60% και 13 έδρες.
Μετά το αποτέλεσμα των εκλογών σχηματίστηκε η κυβέρνηση Γιώργου Παπανδρέου.
Προκήρυξη εκλογών και προεκλογική περίοδος
thumb|right|280px|Οι έξι πολιτικοί αρχηγοί στην τηλεοπτική συζήτηση της 21ης Σεπτεμβρίου. Από αριστερά: [[Νίκος Χρυσόγελος|Χρυσόγελος, Καρατζαφέρης, Τσίπρας, Παπαρήγα, Παπανδρέου, Καραμανλής.]] Η προκήρυξη πρόωρων εκλογών ανακοινώθηκε αιφνίδια από τον Πρωθυπουργό Κώστα Καραμανλή μέσω τηλεοπτικού διαγγέλματος στις 2 Σεπτεμβρίου του 2009. Ο πρωθυπουργός επικαλέστηκε ως λόγους για την απόφασή του:
Μία μέρα πριν, γύρω στους 40 βουλευτές της Νέας Δημοκρατίας του Β΄ Θερινού Τμήματος της Βουλής είχαν επιχειρήσει να συνομιλήσουν με τον πρωθυπουργό και να τον μεταπείσουν να μην προκηρύξει εκλογές. Τελικά έπειτα από παρέμβαση του Γραμματέα της Κοινοβουλευτικής Ομάδας της Ν.Δ. η κίνηση δεν ολοκληρώθηκε. Την επόμενη μέρα, ο πρωθυπουργός συναντήθηκε με τον Πρόεδρο της Δημοκρατίας Κάρολο Παπούλια, για να του ζητήσει τη διάλυση της Βουλής και τη διεξαγωγή πρόωρων εκλογών. Υπηρεσιακός υπουργός Εσωτερικών ορίστηκε ο Σπύρος Φλογαΐτης.
Λίγες ώρες μετά την προκήρυξη των εκλογών, ο Μιχάλης Λιάπης, πρώην υπουργός της Νέας Δημοκρατίας, ανακοίνωσε την απόφαση του να μη συμμετάσχει στις εκλογές χαρακτηρίζοντάς τες ως "ιστορικό λάθος για τη χώρα και ατόπημα για την παράταξη". Επίσης από τους εν ενεργεία βουλευτές δεν έλαβαν μέρος στις εκλογές η πρώην Πρόεδρος της Βουλής, Άννα Ψαρούδα - Μπενάκη, οι Αλέκος Παπαδόπουλος και Άκης Τσοχατζόπουλος, πρώην υπουργοί του ΠΑΣΟΚ , ο Χρίστος Βερελής, ο οποίος είχε παραιτηθεί λίγους μήνες πριν και δεν συμπεριελήφθη στα ψηφοδέλτια του ΠΑΣΟΚ, ο Θεόδωρος Ρουσόπουλος, ο οποίος είχε ανακοινώσει την αποχώρησή του από την πολιτική μήνες πριν, και ο Γιώργος Βουλγαράκης, απόφαση που ανακοίνωσε με επιστολή του προς τον πρωθυπουργό. Οι δύο τελευταίοι είχαν εμπλακεί στην υπόθεση του Βατοπεδίου. Στις 6 Σεπτεμβρίου ο Αλέκος Αλαβάνος ανακοίνωσε επίσης την αποχή του από τα ψηφοδέλτια του ΣΥΡΙΖΑ.
Στις 11 Σεπτεμβρίου, ανακοινώθηκε από το ΠΑΣΟΚ ότι δε θα συμπεριληφθεί στα ψηφοδέλτια ο πρώην Πρωθυπουργός Κώστας Σημίτης. Λίγες ώρες μετά την ανακοίνωση αυτή, ο στενός συνεργάτης του Κώστα Σημίτη και πρώην υπουργός του ΠΑΣΟΚ και πολιτευτής στο νομό Πέλλας, Γιώργος Πασχαλίδης απέσυρε την υποψηφιότητα του από τα ψηφοδέλτια του ΠΑΣΟΚ.
Στις 14 Σεπτεμβρίου, λίγες ώρες πριν την τελική συνεδρίαση της Κεντρικής Επιτροπής Εκλογικού Αγώνα της Νέας Δημοκρατίας για το καθορισμό των ψηφοδελτίων, ο πρώην υπουργός Βασίλης Μαγγίνας ανακοίνωσε ότι δε θα είναι υποψήφιος βουλευτής. Το βράδυ της ίδιας μέρας ανακοινώθηκαν τα ψηφοδέλτια της Νέας Δημοκρατίας από τα οποία τέθηκαν εκτός ο πρώην Υφυπουργός Πέτρος Δούκας και οι πρώην Υπουργοί Αριστοτέλης Παυλίδης και Σάββας Τσιτουρίδης, τα ονόματα των οποίων εμπλέχθηκαν σε πολιτικά σκάνδαλα.
Όσον αφορά τους επικεφαλής των ψηφοδελτίων Επικρατείας, η Νέα Δημοκρατία επέλεξε τον Δημήτρη Σιούφα, το ΠΑ.ΣΟ.Κ. τον Γιάννη Ραγκούση, το Κ.Κ.Ε. τον Κώστα Καζάκο, ο ΣΥ.ΡΙΖ.Α. τον Βασίλη Μουλόπουλο, ο ΛΑ.Ο.Σ. τον πρώην διοικητή της ΕΥΠ, Ιωάννη Κοραντή και οι Οικολόγοι Πράσινοι την Μαρία Καλλή-Πίνιου.
Κόμματα
Τα κόμματα που είχαν υποβάλει αίτηση προς τον Άρειο Πάγο, ώστε να συμμετάσχουν στις εκλογές, ήταν με αλφαβητική σειρά τα εξής 23:
Το Α' Τμήμα του Αρείου Πάγου, που είναι αρμόδιο για την ανακήρυξη των κομμάτων, απέρριψε πέντε κομματικούς σχηματισμούς που είχαν υποβάλει αίτηση: Άμεση Δημοκρατία, Μέλλον των Ελλήνων - Υπηρέτες του Ελληνικού Λαού, Νέα Ελληνική Δημοκρατία, Οικολόγοι Ελλάδας, Πού είσαι Παπαδόπουλε - Κόμμα Ελλήνων Αλλοδαπών - Τρομοκρατείστε τους Τρομοκράτες.
Δημοσκοπήσεις
thumb|right|280px|Φωτογραφία από τη περίοδο των εκλογών ([[Πεντάγωνο (Αθήνα)|Πεντάγωνο)]] Παρακάτω παρουσιάζονται δημοσκοπήσεις που έγιναν και δημοσιεύτηκαν πριν από τις εκλογές. Σύμφωνα με το νόμο, επιτρέπεται η δημοσίευση δημοσκοπήσεων μέχρι 15 ημέρες πριν τις εκλογές, συνεπώς η τελευταία ημέρα δημοσίευσης ήταν η 18η Σεπτεμβρίου. Στις 21 Σεπτεμβρίου ανακοινώθηκε ότι θα παρουσιαστεί μία μόνο κοινή δημοσκόπηση κάλπης (exit poll) από πέντε μεγάλα τηλεοπτικά κανάλια, την οποία θα διεξάγουν από κοινού έξι εταιρείες δημοσκοπήσεων. Η πρακτική αυτή επελέγη αφενός λόγω του μεγάλου, για εποχές οικονομικής κρίσης, κόστους των ξεχωριστών δημοσκοπήσεων και αφετέρου σε μια προσπάθεια βελτίωσης της αξιοπιστίας του αποτελέσματος, λόγω μεγαλύτερου δείγματος (12.000 άτομα) σε σχέση με παλαιότερες δημοσκοπήσεις κάλπης.
Εξωτερικοί σύνδεσμοι
Κατηγορία:Ελληνικές βουλευτικές εκλογές
Αιθέρας (αποσαφήνιση)
Ο όρος Αιθέρας έχει τις παρακάτω χρήσεις:
Διαγωνισμός Νέων Μουσικών Eurovision
Είναι ένας από τους 60 περίπου διαγωνισμούς που διοργανώνονται στην Ευρώπη, υπό την αιγίδα της Ευρωπαϊκής Ένωσης Μουσικών Διαγωνισμών για Nέους (European Union of Music Competitions for Youth - EΜCY). Η επιλογή του νικητή γίνεται από διακεκριμένους μουσικούς, γι' αυτό και θεωρείται ένας σημαντικός διαγωνισμός σε διεθνές επίπεδο. Στο διαγωνισμό βραβεύονται οι 3 πρώτες θέσεις.
Ιστορία
Η Eurovision Νέων Μουσικών, εμπνευσμένη από την επιτυχία του BBC Νέος Μουσικός της Χρονιάς (αγγλικά : Young Musician of the Year), είναι ένας διαγωνισμός που διοργανώνεται από την EBU κάθε δυο χρόνια για Ευρωπαίους μουσικούς που είναι 15 έως 19 ετών. Κάποιες συμμετέχουσες χώρες διοργανώνουν εθνικούς τελικούς για να επιλέξουν τους εκπροσώπους τους για τον διαγωνισμό. Η πρώτη Eurovision Νέων Μουσικών έλαβε χώρα στο Μάντσεστερ του Ηνωμένου Βασιλείου στις 11 Μαΐου 1982 και 6 χώρες συμμετείχαν.
Ο Νέος Μουσικός της Χρονιάς από το BBC είναι ένας τηλεοπτικός εθνικός μουσικός διαγωνισμός. Η μετάδοσή του έγινε αρχικά από το BBC Two και αργότερα από το BBC. Ο διαγωνισμός έχει σχεδιαστεί για να δέχεται κρουστά, πλήκτρα και έγχορδα μουσικά όργανα και νέους που να είναι μέλη της Ευρωπαϊκής Ένωσης Νεότητας με ηλικία έως 19 ετών μέχρι την 1η Ιανουαρίου του εκάστοτε έτους.
Ο διαγωνισμός καθιερώθηκε το 1978 από τους Humphrey Burton, Walter Todds και Roy Tipping, πρώην μέλη του μουσικού τμήματος του BBC. Ο Michael Hext, τρομπονίστας, ήταν ο πρώτος νικητής. Το 1994, επιτράπηκε για πρώτη φορά η χρήση των κρουστών μουσικών οργάνων, ταυτόχρονα με την ήδη ύπαρξη των πλήκτρων και των έγχορδων μουσικών οργάνων. Από την εισαγωγή τους, τα κρουστά όργανα έχουν κερδίσει μια αυξανόμενη προτίμηση στον διαγωνισμό ανάμεσα στους νέους μουσικούς. Ο διαγωνισμός έχει πέντε στάδια τα οποία αποτελούνται από περιφερειακές ακροάσεις (regional auditions), ακροάσεις ανά κατηγορία (category auditions), τελικοί ανά κατηγορία (category finals), ημιτελικοί και ο τελικός. Ως αποτέλεσμα της επιτυχίας του διαγωνισμού, η Eurovision Νέων Μουσικών ξεκίνησε επίσημα το 1982.
Συμμετοχή
Οι συμμετέχοντες πρέπει αρχικά να είναι ενεργά μέλη (αντίθετα με τα συνεργαζόμενα μέλη) της EBU. Τα ενεργά μέλη είναι όσα κατοικούν σε κράτη τα οποία βρίσκονται εντός των συνόρων του Ευρωπαϊκού Ραδιοτηλεοπτικού Σταθμού, ή όσα είναι κράτη μέλη του Συμβουλίου της Ευρώπης.
Ο Ευρωπαϊκός Ραδιοτηλεοπτικός Σταθμός ορίζεται από τη Διεθνή Ένωση Τηλεπικοινωνιών :"Ο 'Ευρωπαϊκός Ραδιοτηλεοπτικός Σταθμός' ορίζεται στα δυτικά από το δυτικό όριο της Περιοχής 1, στα ανατολικά από τον μεσημβρινό 40° Ανατολικά του Γκρήνουιτς και στα νότια από τον παράλληλο 30° Βόρεια ώστε να περιλαμβάνεται το βόρειο κομμάτι της Σαουδικής Αραβίας και το κομμάτι εκείνων των χωρών που συνορεύουν με τη Μεσόγειο μέσα στα όρια αυτά. Επιπλέον η Αρμενία, η Γεωργία, το Αζερμπαϊτζάν και όσα εδάφη στο Ιράκ, Ιορδανία, Συρία, Τουρκία, Ουκρανία βρίσκονται ακριβώς στα παραπάνω όρια περιλαμβάνονται στον Ευρωπαϊκό Ραδιοτηλεοπτικό Σταθμό."Τα ενεργά μέλη διαθέτουν ραδιοτηλεοπτικούς σταθμούς των οποίων η μετάδοση είναι διαθέσιμη στο τουλάχιστον 98% των νοικοκυριών μέσα στα σύνορα της χώρας τους και είναι εξοπλισμένα να λαμβάνουν τέτοιες μεταδόσεις. Εάν ένα ενεργό μέλος της EBU επιθυμεί να συμμετέχει, πρέπει να πληροί τις προϋποθέσεις όπως αυτές παρουσιάζονται από τους κανονισμούς του διαγωνισμού.
Η δυνατότητα συμμετοχής δεν καθορίζεται από τη γεωγραφική ένταξη μέσα στην Ευρώπη ούτε έχει κάποια σχέση με την Ευρωπαϊκή Ένωση. Αρκετές χώρες που γεωγραφικά ανήκουν έξω από τα σύνορα της Ευρώπης συμμετέχουν : Ισραήλ, Κύπρος και Αρμενία, στη δυτική Ασία, από το 1986, 1988 και 2012 αντίστοιχα. Επιπλέον αρκετές ηπειρωτικές χώρες που μόνο ένα κομμάτι τους βρίσκεται στην Ευρώπη συμμετέχουν στον διαγωνισμό : η Ρωσία από το 1994 και η Γεωργία από το 2012. Παρακάτω βρίσκεται η λίστα με όλες τις χώρες που έχουν συμμετάσχει στον διαγωνισμό ή πληρούν όλες τις προϋποθέσεις συμμετοχής αλλά δεν το έχουν κάνει ακόμα.
Οικοδεσπότης
Το μεγαλύτερο μέρος από τα έξοδα του διαγωνισμού καλύπτεται από χορηγούς και συνεισφορές των άλλων χωρών που συμμετέχουν. Ο διαγωνισμός θεωρείται μια μοναδική ευκαιρία για την προώθηση της οικοδέσποινας χώρας ως τουριστικός προορισμός. Ο παρακάτω πίνακας παρουσιάζει μια λίστα πόλεων στις οποίες έχει πραγματοποιηθεί η Eurovision Νεαρών Μουσικών, μια ή περισσότερες φορές. Οι μελλοντικές πόλεις παρουσιάζονται με πλάγια γράμματα. Με έξι νίκες, η Αυστρία και η πρωτεύουσά της Βιέννη έχουν διοργανώσει τους περισσότερους διαγωνισμούς.
Νικητές
Μέχρι το 2016, έχουν πραγματοποιηθεί δεκαοχτώ διαγωνισμοί Eurovision για Νεαρούς Μουσικούς, με κάθε διαγωνισμό να έχει έναν νικητή.
Αποτελέσματα ανά χώρα
Ο ακόλουθος πίνακας δείχνει πόσες φορές κάθε χώρα έχει βγει πρώτη, δεύτερη και τρίτη, καθώς και τα έτη στα οποία έχει νικήσει.
Εξωτερικοί σύνδεσμοι
Κατηγορία:Eurovision
Αντίδραση Πατέρνο-Μπύχι
Η αντίδραση Πατέρνο-Μπύχι, που ονομάστηκε από τον Εμανουέλ Πατέρνο και τον Γκέοργκ Μπύχι που δημιούργησαν τη βασική χρησιμότητα και τη μορφή του, είναι μια φωτοχημική αντίδραση που σχηματίζει τετραμελείς δακτυλίους οξετάνης από ένα καρβονύλιο και ένα αλκένιο.
Με τα υποστρώματα βενζαλδεΰδη και 2-μεθυλο-2-βουτένιο το προϊόν της αντίδρασης είναι ένα μίγμα δομικών ισομερών:
Ένα άλλο σύνολο υποστρωμάτων είναι η βενζαλδεΰδη και το φουράνιο.
Κατηγορία:Φωτοχημεία
Μοριακό ρολόι
Το μοριακό ρολόι είναι ένας όρος για μια τεχνική που χρησιμοποιεί το ποσοστό μετάλλαξης των βιομορίων για να μειώσει τον χρόνο στην προϊστορία δύο ή περισσότερων μορφών ζωής που αποκλίνουν. Τα βιομοριακά δεδομένα που χρησιμοποιούνται για τέτοιους υπολογισμούς είναι συνήθως οι αλληλουχίες νουκλεοτιδίων για DNA, RNA ή οι αλληλουχίες αμινοξέων για πρωτεΐνες. Τα σημεία αναφοράς για τον προσδιορισμό του ρυθμού μετάλλαξης είναι συχνά απολιθωμένες ή αρχαιολογικές ημερομηνίες. Το μοριακό ρολόι δοκιμάστηκε για πρώτη φορά το 1962 στις παραλλαγές πρωτεΐνης αιμοσφαιρίνης διαφόρων ζώων και χρησιμοποιείται συνήθως στη μοριακή εξέλιξη για την εκτίμηση των χρόνων ειδογένεσης ή ακτινοβολίας. Μερικές φορές ονομάζεται ρολόι γονιδίων (gene clock) ή εξελικτικό ρολόι (evolutionary clock).
260 Ουμβέρτα
Η Ουμβέρτα (Huberta) είναι μεγάλος σκουρόχρωμος αστεροειδής που περιφέρεται κοντά στο εξώτατο άκρο της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,97. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τον Άγιο Ουμβέρτο. Η Ουμβέρτα ανήκει στην Οικογένεια αστεροειδών της Κυβέλης και ίσως βρίσκεται σε τροχιακό συντονισμό 4:7 με τον πλανήτη Δία.
Μοριακό ρολόι
Πρώιμη ανακάλυψη και γενετική ίση απόσταση
Η έννοια της ύπαρξης ενός λεγόμενου μοριακού ρολογιού αποδόθηκε αρχικά στους Emile Zuckerkandl και Λάινους Πόλινγκ οι οποίοι, το 1962, παρατήρησαν ότι ο αριθμός των διαφορών των αμινοξέων στην αιμοσφαιρίνη μεταξύ διαφορετικών γενεών αλλάζουν περίπου με τον χρόνο, όπως εκτιμάται από απολιθωμένα στοιχεία. Γενίκευσαν αυτή την παρατήρηση για να υποστηρίξουν ότι ο ρυθμός εξελικτικής αλλαγής οποιασδήποτε καθορισμένης πρωτεΐνης ήταν περίπου σταθερός με την πάροδο του χρόνου και σε διαφορετικές γενεές (γνωστή ως υπόθεση μοριακού ρολογιού).
260 Ουμβέρτα
Φυσικά χαρακτηριστικά
Η μέση διάμετρος της Ουμβέρτας εκτιμάται σε 95 χλμ. Ο φασματικός της τύπος είναι CX και το άλβεδό της 0,051. Η Ουμβέρτα περιστρέφεται γύρω από τον εαυτό της μία φορά κάθε 8 ώρες και 17 λεπτά.
Μοριακό ρολόι
Πρώιμη ανακάλυψη και γενετική ίση απόσταση
Το φαινόμενο της γενετικής ισότητας σημείωσε για πρώτη φορά το 1963 ο Emanuel Margoliash, ο οποίος έγραψε: ''Φαίνεται ότι ο αριθμός των διαφορών των υπολειμμάτων μεταξύ του κυτοχρώματος c οποιωνδήποτε δύο ειδών εξαρτάται κυρίως από ο χρόνος πέρασε από τότε που οι γραμμές εξέλιξης που οδήγησαν σε αυτά τα δύο είδη απέκλιναν αρχικά. Εάν αυτό είναι σωστό, το κυτόχρωμα c όλων των θηλαστικών πρέπει να είναι εξίσου διαφορετικό από το κυτόχρωμα c όλων των πτηνών. Δεδομένου ότι τα ψάρια αποκλίνουν από το κύριο στέλεχος της εξέλιξης των σπονδυλωτών νωρίτερα από ό,τι τα πουλιά ή τα θηλαστικά, το κυτόχρωμα c τόσο των θηλαστικών όσο και των πουλιών θα πρέπει να είναι εξίσου διαφορετικό από το κυτόχρωμα c των ψαριών. Ομοίως, τα κυτοχρώματα c των σπονδυλωτών πρέπει να είναι εξίσου διαφορετικά από την πρωτεΐνη της ζύμης.'' Για παράδειγμα, η διαφορά μεταξύ του κυτοχρώματος c ενός κυπρίνου και ενός βατράχου, χελώνας, κοτόπουλου, κουνελιού και αλόγου είναι μια πολύ σταθερή 13% έως 14%. Ομοίως, η διαφορά μεταξύ του κυτοχρώματος c ενός βακτηρίου και της μαγιάς, του σίτου, του σκώρου, του τόνου, του περιστεριού και του αλόγου κυμαίνεται από 64% έως 69%. Μαζί με τη δουλειά των Emile Zuckerkandl και Λάινους Πόλινγκ, το αποτέλεσμα της γενετικής ίσης απόστασης οδήγησε άμεσα στην επίσημη διατύπωση της υπόθεσης του μοριακού ρολογιού στις αρχές της δεκαετίας του 1960.
260 Ουμβέρτα
Εξωτερικοί σύνδεσμοι
Ουμβερτα
Μοριακό ρολόι
Πρώιμη ανακάλυψη και γενετική ίση απόσταση
Ομοίως, οι Vincent Sarich και Allan Wilson το 1967 έδειξαν ότι οι μοριακές διαφορές μεταξύ των σύγχρονων πρωτευόντων στις πρωτεΐνες της λευκωματίνης έδειξαν ότι είχαν σημειωθεί περίπου σταθεροί ρυθμοί αλλαγής σε όλες τις γενεαλογίες που αξιολογήθηκαν. Η βασική λογική της ανάλυσής τους περιελάμβανε την αναγνώριση ότι εάν μια γενεαλογία ειδών είχε εξελιχθεί ταχύτερα από μια γενεαλογία αδελφών ειδών από τον κοινό πρόγονό τους, τότε οι μοριακές διαφορές μεταξύ ενός είδους εξωομάδας (πιο μακρινή συγγένεια) και των ταχύτερα εξελισσόμενων ειδών θα πρέπει να είναι μεγαλύτερες (καθώς περισσότερες μοριακές αλλαγές θα είχαν συσσωρευτεί σε αυτή τη γενεαλογία) από τις μοριακές διαφορές μεταξύ των ειδών της εξωομάδας και των πιο αργών εξελισσόμενων ειδών. Αυτή η μέθοδος είναι γνωστή ως δοκιμή σχετικού ρυθμού (relative rate test). Η εφημερίδα του Σάριχ και του Γουίλσον ανέφερε, για παράδειγμα, ότι οι ανοσολογικές διασταυρούμενες αντιδράσεις λευκωματίνης στον Homo sapiens και τον Pan troglodytes διέφεραν το ίδιο από το είδος Ceboidea (Χιμπαντής του Νέου Κόσμου) (μέσα στο πειραματικό σφάλμα). Αυτό σήμαινε ότι και οι δύο είχαν συσσωρεύσει περίπου ίσες αλλαγές στην λευκωματίνη από τον κοινό τους πρόγονο. Αυτό το μοτίβο βρέθηκε επίσης για όλες τις συγκρίσεις πρωτευόντων που εξέτασαν. Όταν βαθμονομήθηκε με τα λίγα καλά τεκμηριωμένα σημεία διακλάδωσης απολιθωμάτων (επειδή δεν βρέθηκαν απολιθώματα πρωτευόντων σύγχρονων όψεων πριν από το όριο Κρητιδικού-Παλαιόγονου), αυτό οδήγησε τον Σάριχ και τον Γουίλσον να υποστηρίξουν ότι η απόκλιση ανθρώπου-χιμπατζή εμφανίστηκε πιθανώς πριν από περίπου 4-6 εκατομμύρια χρόνια.
Σχέση με την ουδέτερη θεωρία
Η παρατήρηση ενός μοριακού ρυθμού ρολογιού ήταν αρχικά καθαρά φαινομενολογική. Αργότερα, το έργο του Motoo Kimura ανέπτυξε την ουδέτερη θεωρία της μοριακής εξέλιξης, η οποία προέβλεπε ένα μοριακό ρολόι. Εάν υπάρχουν N άτομα και για να διατηρήσουμε αυτόν τον υπολογισμό απλό, αφήστε τα άτομα να είναι απλοειδή (δηλαδή να έχετε ένα αντίγραφο κάθε γονιδίου). Αφήστε το ρυθμό των ουδέτερων μεταλλάξεων (δηλαδή των μεταλλάξεων που δεν επηρεάζουν την αρμοστικότητα) σε ένα νέο άτομο να είναι \mu. Η πιθανότητα ότι αυτή η νέα μετάλλαξη θα γίνει σταθερή στον πληθυσμό είναι τότε 1/N, καθώς κάθε αντίγραφο του γονιδίου είναι τόσο καλό όσο οποιοδήποτε άλλο. Κάθε γενιά, κάθε άτομο μπορεί να έχει νέες μεταλλάξεις, οπότε υπάρχουν \muN νέες ουδέτερες μεταλλάξεις στον πληθυσμό ως σύνολο. Αυτό σημαίνει ότι σε κάθε γενιά, \mu θα γίνουν σταθερές νέες ουδέτερες μεταλλάξεις. Εάν οι περισσότερες αλλαγές που παρατηρήθηκαν κατά τη διάρκεια της μοριακής παρέκκλισης είναι ουδέτερες, τότε οι σταθεροποιήσεις σε έναν πληθυσμό θα συσσωρευτούν με ρυθμό ρολογιού που είναι ίσος με τον ρυθμό των ουδέτερων μεταλλάξεων σε ένα άτομο.
Βαθμονόμηση
Το μοριακό ρολόι μόνο του μπορεί να πει μόνο ότι μια χρονική περίοδος είναι διπλάσια από μια άλλη: δεν μπορεί να δώσει συγκεκριμένες ημερομηνίες. Για ιογενείς φυλογενετικές μελέτες και μελέτες αρχαίου DNA - δύο τομείς της εξελικτικής βιολογίας όπου είναι δυνατόν να γίνει δειγματοληψία αλληλουχιών σε μια εξελικτική χρονική κλίμακα - οι ημερομηνίες των ενδιάμεσων δειγμάτων μπορούν να χρησιμοποιηθούν για την ακριβέστερη βαθμονόμηση του μοριακού ρολογιού. Ωστόσο, οι περισσότερες φυλογενέσεις απαιτούν το μοριακό ρολόι να βαθμονομηθεί ως προς ανεξάρτητα στοιχεία για τις ημερομηνίες, όπως η καταχώριση του απολιθώματος. Υπάρχουν δύο γενικές μέθοδοι για τη βαθμονόμηση του μοριακού ρολογιού χρησιμοποιώντας δεδομένα απολιθωμάτων: βαθμονόμηση κόμβου και βαθμονόμηση άκρων.
Βαθμονόμηση κόμβου (Node calibration)
Η βαθμονόμηση κόμβων (χρονολόγηση κόμβων (node dating)) είναι μια μέθοδος βαθμονόμησης φυλογένεσης που γίνεται με την τοποθέτηση περιορισμών απολιθωμάτων στους κόμβους. Ένας απολιθωμένος κόμβος βαθμονόμησης είναι ο παλαιότερος εντοπισμένος αντιπρόσωπος αυτού του κλάδου, που χρησιμοποιείται για τον περιορισμό της ελάχιστης ηλικίας του. Λόγω της αποσπασματικής φύσης του απολιθώματος, ο πραγματικός πιο πρόσφατος κοινός πρόγονος ενός κλάδου πιθανότατα δεν θα βρεθεί ποτέ. Για να ληφθεί υπόψη αυτό στις αναλύσεις βαθμονόμησης κόμβου, πρέπει να εκτιμηθεί η μέγιστη ηλικία του κλάδου. Ο καθορισμός της μέγιστης ηλικίας του κλάδου είναι δύσκολος, επειδή βασίζεται σε αρνητικές ενδείξεις - την απουσία παλαιότερων απολιθωμάτων σε αυτόν τον κλάδο. Υπάρχουν αρκετές μέθοδοι για την απόκτηση της μέγιστης ηλικίας του κλάδου χρησιμοποιώντας πρότυπα γέννησης-θανάτου, αναλύσεις κατανομής στρωματογραφικών απολιθωμάτων ή ταφονικά στοιχεία. Εναλλακτικά, αντί για μέγιστο και ελάχιστο, μπορεί να καθοριστεί η προγενέστερη πιθανότητα του χρόνου παρέκκλισης και να χρησιμοποιηθεί για τη βαθμονόμηση του ρολογιού. Υπάρχουν αρκετές προηγούμενες κατανομές πιθανότητας, όπως η κανονική, η λογαριθμοκανονική, η εκθετική, η κατανομή γάμμα, η ομοιόμορφη, κ.λπ.) που μπορεί να χρησιμοποιηθούν για να εκφράσουν την πιθανότητα της πραγματικής ηλικίας της απόκλισης σε σχέση με την ηλικία του απολιθώματος. Ωστόσο, υπάρχουν πολύ λίγες μέθοδοι για την εμπειρική εκτίμηση του σχήματος και των παραμέτρων της κατανομής πιθανότητας. Η τοποθέτηση κόμβων βαθμονόμησης στο δέντρο ενημερώνει την τοποθέτηση των μη περιορισμένων κόμβων, δίνοντας εκτιμήσεις ημερομηνίας παρέκκλισης σε όλη τη φυλογένεση. Οι ιστορικές μέθοδοι βαθμονόμησης ρολογιού μπορούσαν να κάνουν χρήση μόνο ενός περιορισμού απολιθωμάτων (μη παραμετρική εξομάλυνση ρυθμού), ενώ οι σύγχρονες αναλύσεις (BEAST και r8s ) επιτρέπουν τη χρήση πολλαπλών απολιθωμάτων για τη βαθμονόμηση του μοριακού ρολογιού. Μελέτες προσομοίωσης έχουν δείξει ότι η αύξηση του αριθμού των περιορισμών των απολιθωμάτων αυξάνει την ακρίβεια της εκτίμησης του χρόνου παρέκκλισης.
Βαθμονόμηση άκρων (Tip calibration)
Η βαθμονόμηση των άκρων (Μερικές φορές αναφέρεται και ως χρονολόγηση άκρων (tip dating)) είναι μια μέθοδος βαθμονόμησης μοριακού ρολογιού στην οποία τα απολιθώματα αντιμετωπίζονται ως ταξινομικές κατηγορίες και τοποθετούνται στις άκρες του δέντρου. Αυτό επιτυγχάνεται δημιουργώντας μια μήτρα που περιλαμβάνει ένα σύνολο μοριακών δεδομένων για την υφιστάμενη ταξινομική κατηγορία μαζί με ένα σύνολο μορφολογικών δεδομένων τόσο για τις εξαφανισμένες όσο και για τις υφιστάμενες ταξινομικές κατηγορίες. Σε αντίθεση με τη βαθμονόμηση κόμβων, αυτή η μέθοδος ανακατασκευάζει την τοπολογία του δέντρου και τοποθετεί τα απολιθώματα ταυτόχρονα. Τα μοριακά και μορφολογικά πρότυπα συνεργάζονται μαζί ταυτόχρονα, επιτρέποντας στη μορφολογία να ενημερώνει την τοποθέτηση των απολιθωμάτων. Η βαθμονόμηση άκρων χρησιμοποιεί όλες τις σχετικές ταξινομικές κατηγορίες απολιθωμάτων κατά τη βαθμονόμηση του ρολογιού, αντί να βασίζεται μόνο στα παλαιότερα απολιθώματα κάθε κλάδου. Αυτή η μέθοδος δεν βασίζεται στην ερμηνεία των αρνητικών ενδείξεων για να συναχθούν οι μέγιστες ηλικίες του κλάδου.
Σύνολο στοιχείων που χρονολογούνται
Αυτή η προσέγγιση για τη βαθμονόμηση των άκρων προχωρά ένα βήμα παραπέρα με ταυτόχρονη εκτίμηση της τοποθέτησης των απολιθωμάτων, της τοπολογίας και της εξελικτικής κλίμακας του χρόνου. Σε αυτήν τη μέθοδο, η ηλικία ενός απολιθώματος μπορεί να ενημερώσει τη φυλογενετική του θέση επιπροσθέτως της μορφολογίας. Επιτρέποντας ταυτόχρονα όλες τις πτυχές της ανακατασκευής δέντρων, μειώνεται ο κίνδυνος μεροληπτικών αποτελεσμάτων Αυτή η προσέγγιση έχει βελτιωθεί συνδυάζοντάς την με διαφορετικά πρότυπα. Μια τρέχουσα μέθοδος βαθμονόμησης μοριακού ρολογιού είναι τα συνολικά στοιχεία που χρονολογούνται σε συνδυασμό με το πρότυπο γέννησης-θανάτου απολιθωμάτων (fossilized birth-death ή FBD) και ένα πρότυπο μορφολογικής εξέλιξης. Το πρότυπο FBD είναι καινοτόμο στο ότι επιτρέπει προγόνους με δειγματοληψία, που είναι ταξινομικές κατηγορίες απολιθωμάτων οι οποίες είναι οι άμεσοι πρόγονοι μιας ζώσας ταξινομικής κατηγορίας ή γενεαλογίας. Αυτό επιτρέπει την τοποθέτηση απολιθωμάτων σε έναν κλάδο πάνω από έναν υπάρχοντα οργανισμό, αντί να περιορίζεται στις άκρες.